APPENDIX. 181 



ye robbe hym, whyche is a ryght shamfull dede to 

 ony noble man to do y* that thevys and brybours 

 done, wliyche are punysslied for theyr evyll dedes by 

 the necke and otherwyse whan they maye be aspyed 

 and taken. And also yf ye doo in lyke manere as 

 this treatise shewyth you, ye shall have no nede to 

 take of other mennys : whiles ye shal have ynough 

 of your owne takyng yf ye lyste to labour therfore, 

 whyche shall be to you a very pleasure to se the 

 fayr bryght shynynge scalyd fysshes dysceyved by 

 your crafty meanes and drawen upon londe. Also 

 that ye breke noo mannys heggys in goynge abowte 

 your dysportes : ne opyn noo mannes gates but that 

 ye shytte theym agayn. Also ye shall not use this 

 forsayd crafty dysporte for no covetysnes to then- 

 creasynge and sparynge of your money oonly, but 

 pryncypally for your solace and to cause the helthe 

 of your body, and specyally of your soule. For 

 whan ye purpoos to goo on your dysportes in 

 fysshyng ye woll not desyre gretly many persones 

 wyth you, whiche myghte lette you of your game. 

 And thenne ye maye serve God devowtly in sayenge 

 affectuously your custumable prayer. And thus 

 doyuge ye shall eschewe and voyde many vices, as 

 ydylnes, whyche is pryncypall cause to enduce man 

 to many other vyces, as it is ryght well knowen. 

 Also ye shall not be to ravenous in taking of your 

 sayd game as to moche at one tyme : whiche ye maye 

 lyghtly doo yf ye doo in every poynt as this present 

 treatyse shewyth you in every poynt, whyche sholde 

 lyghtly be occasyon to dystroye your owne dysportes 

 and other mennys also. As whan ye have a suffy- 

 s 



